# Potrebne kakovostne lastnosti in parametri za zasebno skladiščenje nekaterih sirov

Podpora za zasebno skladiščenje se dodeli za sire razvrščene pod **KN oznako 0406**

Da bi bil sir upravičen do pomoči v okviru sheme pomoči za zasebno skladiščenje , mora biti neoporečne in zadovoljive tržne kakovosti ter imeti poreklo iz Unije. Sir mora biti na dan začetka veljavnosti pogodbe o skladiščenju star vsaj toliko, kolikor znaša obdobje zorenja, določeno v specifikaciji proizvoda za sire z zaščiteno označbo porekla ali zaščiteno geografsko označbo v skladu z Uredbo (EU) št. 1151/2012, ali kolikor znaša običajno obdobje zorenja, ki ga določijo države članice za druge sire.

Če obdobje zorenja ni določeno v specifikaciji proizvoda iz člena 7 Uredbe (EU) št. 1151/2012, je sir na dan začetka pogodbe o skladiščenju najmanj toliko star, kot je kakršno koli obdobje zorenja, ki prispeva k večji vrednosti sira.

**Poleg tega sir izpolnjuje naslednje zahteve:**

1. je neizbrisno označen z oznako podjetja, v katerem je bil proizveden, in datumom proizvodnje, pri čemer je oznaka lahko šifrirana;
2. je skladiščen kot cel sir v državi članici, v kateri je sir proizveden in v kateri izpolnjuje pogoje za ZOP ali ZGO v skladu z Uredbo (EU) št. 1151/2012; in

**Skladiščnik vodi register**, v katerega se na datum uskladiščenja vpisujejo podatki iz točke (a) tretjega odstavka.